Nuorisoseuran valtuustoaloite Kummiseuratoiminnan aloittamisesta/Höljäkän Nuorisoseura,
Pohjois-Karjala

Suomen Nuorisoseurojen valtuustolle

Kummiseuratoiminta

Esitämme Kummiseuratoiminnan aloittamista nuorisoseurojen välillä.

Toiminta lisäisi yhteydenpitoa seurojen välillä sekä mahdollistaisi toistensa tukemisen (esim. toiminnan suunnittelussa, ideoinnissa, seuratyöskentelyssä, seurantalon kunnostuksessa jne.). Kummiseuravierailut olisivat mahdollisia viikonloppuisin, tapahtumien yhteydessä tai vaikkapa retkillä ja leireillä. Tutustuessaan toistensa toimintaan seurat saisivat vertaistukea, vahvistusta ja uskoa oman toiminnan järjestämiseen. Kummiseurat voisivat laatia yhteiset säännöt vuorovaikutukselle ja yhteiselle toiminnalle.

Hakuprosessi alkaisi vapaasti seurojen kesken aluetyöntekijöiden tukemana. Seurat esittäisivät toiveita, millaista kummiseuraa etsivät.

Toimintatietolomakkeesta löytyvät jo nyt seuran perustiedot. Lomakkeeseen lisättäisiin kohta kiinnostuksesta kummiseuratoimintaan. Toimintaa tuotaisiin esiin esim. seurakäynneillä ja liiton tiedotuksessa.

Kummiseuratoiminta mahdollistaisi seurantalojen käytön lisääntymisen ja toiminnan tunnetuksi tulemisen ympäri Suomea.

Nurmeksessa 28.10.2023

Aloitteen on laatinut Höljäkän Nuorisoseura ry.

Yhteyshenkilöt:

Jaakko Korhonen sihteeri (jadekor@hotmail.fi, 0400-578086)

Esa Mustonen johtokunnan jäsen (esa.mustonen@hotmail.com, 040-5746351